AXUDAS MUNICIPAIS PARA LIBROS E MATERIAL ESCOLAR, USO DO COMEDOR E ACTIVIDADES EXTRAESCOLARES
ADMINISTRACIÓN LOCAL — Municipal — Mos (Subvencións e axudas, 12/09/2018)

A presente convocatoria incorpora as bases reguladoras de axudas municipais para libros e material escolar, uso do servizo de comedor escolar e realización de actividades extraescolares, curso 2018/2019, aprobadas por resolución da alcaldía do 29.08.2019, de acordo coa posibilidade prevista no artigo 23.2 a) da Lei 38/2003 Xeral de Subvencións, artigo 11 da ordenanza Xeral de subvencións do Concello de Mos e demais normativa de aplicación É obxecto da presente convocatoria regular o procedemento para a concesión de subvencións ás familias do alumnado, de educación infantil, primaria e secundaria, empadroados no Concello de Mos, para o curso 2018/2019. Estas axudas outorgaranse de acordo cos principios de publicidade, concorrencia e obxectividade, establecendo un procedemento que tenta ser áxil, eficaz e breve no tempo. As axudas van dirixidas a menores de familias con dificultades socio-económicas e de conciliación da súa vida familiar e laboral. A finalidade última e apoiar ás unidades familiares que, por recursos económicos insuficientes vense limitados para afrontar totalmente o custo do servizo. Axudas para a adquisición de libros e material escolar para o alumnado de Educación infantil ( primeiro e segundo ciclo), primaria e secundaria. O concepto subvencionable será o material escolar, considerado este como aquel necesario para realizar as actividades que se desenvolven ou se promovan no centro docente, como cadernos de soporte, material de papelería non reutilizable ou material de manualidades, e libros, excluíndo expresamente o material escolar e os libros de texto que sexan subvencionados ou cedidos por outras administracións Axuda para o servizo de comedor escolar para o alumando de educación infantil (segundo ciclo) e educación primaria dos CEIPS públicos do Concello de Mos, sempre e coando estes non gocen de gratuidade. Axuda para a realización de actividades extraescolares para o alumando de educación infantil (2º ciclo) e primaria dos CEIPS públicos do Concello de Mos ( CEIP Atín –Cela, CEIP Pena de Francia, CEIP Petelos, CEIP Mestre Martínez Alonso, CEIP Mestre Valverde Mayo) sempre e cando estas non gocen de gratuidade ou xa estean subvencionados Para as axudas de libros e material escolar, existe na partida orzamentaria 231-4890007 crédito suficiente para 3.000 €, que será o importe máximo que se poderá outorgar por esta liña de axudas. Para as axudas de comedor escolar o importe máximo existente na partida orzamentaria 320.489.0903 será de 10.000 €, dos cales, 5.000 € será para os meses correspondentes ao ano 2018 e o resto dos meses ata a finalización do curso académico 2018/2019 imputarase ao orzamento do ano 2019. Para as axudas para a realización de actividades extraescolares, o importe máximo desta axuda ascende a 3000€ dos cales 1500€ imputaranse ao orzamento do ano 2018, na partida orzamentaria 3204890902 e o resto ao orzamento do ano 2019. En ningún caso, a suma das subvencións concedidas poderá superar a contía establecida para cada una das axudas. As persoas interesadas nestas axudas deberán cumprir os seguintes requisitos: A publicación das presentes bases e convocatoria, así como a resolución das axudas realizarase no taboleiro de anuncios e páxina web do Concello de Mos e anunciaranse no Boletín Oficial da Provincia e na Base de Datos Nacional de Subvencións As solicitudes deberán presentarse, segundo o modelo facilitado no Concello, ou na paxina web, no prazo de 15 días, contando dende o día seguinte da publicación do anuncio no BOPPO, e as mesmas poderán presentarse no Rexistro Xeral do Concello de Mos ou por calquera dos procedementos establecidos no artigo 16.4 da Lei 39/2015, do 1 de outubro, do procedemento común das administracións públicas. Con carácter excepcional nas axudas de comedor escolar, e co fin de dar protección ás situacións carenciais ou excepcionais do alumnado xurdidas unha vez pechado o prazo ordinario da convocatoria e resoltas as axudas da convocatoria ordinaria, poderase abrir convocatoria extraordinaria, si existe crédito orzamentario e esta debidamente xustificada dita necesidade polo persoal técnico do Departamento de Benestar Social. As axudas que se concedan a través desta convocatoria, publicaranse no taboleiro de anuncios do Concello, con expresión da persoa solicitante, do/a alumno/a, curso, colexio, importe, finalidade da subvención e resolución recaída (concedida-denegada ou lista de espera) e enviarase á base de datos nacional de subvencións (BDNS) Non se admitirá ningunha solicitude presentada fora de prazo. A mera presentación da solicitude suporá que a persoa solicitante coñece e acepta as presentes bases da convocatoria Xunto coa solicitude e os anexos correspondentes, os interesados deberán de presentar os seguintes documentos: Documentación a pre sentar pola Administración Local: Os ingresos económicos que se computarán son os do ano 2017. Nos casos en que a capacidade económica da unidade familiar experimentase unha deterioración significativa en relación coa que consta na declaración de IRPF do último exercicio, os interesados terán que manifestar esta circunstancia e acreditar a nova situación económica achegando a documentación xustificativa correspondente ó primeiro semestre do ano 2018 Para a concesión da axuda terase en conta, o número de membros e a renda per cápita da familia, partindo do indicador público de Renda de Efectos Múltiples (IPREM= 7.519,59 € anuais). Segundo isto, a renda familiar para o cálculo dos ingresos que se computarán é o resultado de facer as seguintes operacións coa declaración do IRPF: Concederáselles a axuda ás unidades familiares que non superaran no ano 2017 os seguintes ingresos: Considérase unidade familiar, a formada polo pai, nai, titores ou persoas encargadas da garda e protección dos/as menores e fillos/as solteiros/as da persoa solicitante menores de 25 anos se estudan ou están desempregados, sen ter conta outras persoas que convivan no domicilio. No caso de divorcio ou separación legal dos pais, non se considerará membro computable aquel que non conviva co causante. Non obstante, se é o caso, terán a consideración de membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar. Axuda de libros e material escolar: O importe das axudas non superarán en ningún caso o 100 % do gasto xustificado nin o importe seguinte: Axudas para comedor es colar: O importe das axudas para cada neno/a será de 50 % do custo do menú/día, que será pagado mensualmente, á empresa concesionaria do servizo, tras a presentación da correspondente factura mensual, e unha vez comprobada a mesma, coa certificación emitida polas ANPAS do número de menús de cada neno/a ó que se lle concedeu a axuda. Axudas para actividades extraescolares: O importe das axudas para cada neno/a será de 10 € ao mes por actividade. Solo se poderá solicitar axuda para una actividade por neno/a e para aquelas que non estean xa subvencionadas. Excepcionalmente, é para aqueles caso que así se xustifique por parte do persoal técnico do departamento de Benestar Social, poderase subvencionar a contía total da actividade de menores que pertenzan a familias nas que a súa situación económica lles imposibilite afrontar o gasto da actividade e a participación en dita actividades se considere beneficiosa para o desenvolvemento psicoevolutivo do neno ou nena. No caso que o importe das axudas solicitadas sexa superior o crédito existente nas partidas orzamentarias, empregarase o seguinte criterio para a concesión das axudas: 1º.—Situación económica: menor renda per cápita 2º.—Número de fillos: maior número de fillos/as 3º.—Familia monoparental As persoas solicitantes das subvencións quedan obrigadas a: Cumprir coas estipulacións recollidas na Lei Xeral de Subvencións como na Ordenanza Xeral de Subvencións do Concello de Mos (BOP nº 177 do luns 14 de setembro de 2009). Responder legalmente da veracidade dos datos expostos e da documentación presentada. A instrución do procedemento de concesión das axudas levarase a cabo por persoal técnico do Departamento de Benestar Social ao que irán dirixidas as solicitudes para acollerse ás presentes subvencións. Unha vez recibidas tódalas solicitudes e rematado o prazo de presentación das mesmas, comprobaranse os requisitos esixibles e a documentación acreditativa, e de ser o caso, requiriráselles as persoas que non presentaron toda a documentación pertinente, para que a presenten nun prazo improrrogable de 10 días, e de non facelo así, desestimarase e arquivarase sen máis trámite o abeiro do disposto no artigo 68 da Lei 39/2015, do 1 de outubro, do procedemento administrativo común das administracións públicas. As solicitudes serán desestimadas polos seguintes motivos: As solicitud es admitidas serán valoradas por una Comisión de valoración integrada por Concelleira Delegada de Política Social, Psicóloga e Traballadora Social, xefa do departamento, conforme os criterios que constan nestas bases e elevarase a proposta de adxudicación de concesión á Alcaldía. Posteriormente, a proposta pasará a Intervención Municipal, para que proceda a fiscalizar o expediente, de acordo co Real decreto 2/2004, de 5 de marzo, polo que se aproba o Texto Refundido da Lei Reguladora de Facendas Locais. A concesión das subvencións realizarase mediante resolución da alcaldesa-presidenta do Concello, de acordo coas presentes bases e convocatorias. O prazo máximo para ditar resolución será de dous meses dende a finalización de presentación das solicitudes. Aprobada a proposta, publicarase no taboleiro de anuncios e na páxina web do Concello a resolución recaída. A resolución porá fin a vía administrativa podendo as persoas solicitantes interpor o recurso potestativo de reposición ante o mesmo órgano que ditou o acto no prado dun mes dende o día seguinte ao da súa notificación, de acordo co establecido no artigo 124.1 da Lei 39/2015, do 1 de outubro, do procedemento común das administracións públicas, ou ben directamente recurso contencioso administrativo nos termos recollidos na lexislación vixente O acordo de concesión non terá obrigatoriamente que distribuír a totalidade do crédito. Axudas de libros e material escolar: Os gastos serán xustificados mediante facturas orixinais ou outros documentos admitidos no tráfico mercantil de acordo coa lexislación prevista. Cando o abeiro do artigo 13 da Lei 39/2015, do 1 de outubro, do procedemento común das administracións públicas e 171 do Regulamento de funcionamento organización e réxime xurídico das entidades Locais (R. D. 2568/1985 de 26 de novembro) soliciten o deglose das facturas orixinais do expediente, procederase o mesmo deixando copia compulsada no expediente. En caso de que se obtivera a axuda expresarase na factura o importe da axuda outorgada pólo Concello. O Concello de Mos poderá requirirlle á persoa solicitante cantos documentos e aclaracións considere necesarios para completar o expediente, e tamén poderá dispor que se leven a cabo as comprobacións oportunas dos datos consignados nas solicitudes. Axudas de comedor e actividades extraescolares: Os gastos serán xustificados mediante certificación da ANPA (ou entidade responsable) xustificativo do uso do servizo que informe dos días de asistencia de cada beneficiario/a por meses vencidos e factura da empresa concesionario do servizo do importe do gasto total realizado por cada usuario/a, ou outros documentos admitidos no tráfico mercantil acorde coa lexislación prevista. Cando o abeiro do artigo 13 da Lei 39/2015, de 1 de outubro, do procedemento común das administracións públicas e 171 de Regulamento de funcionamento da organización e réxime xurídico das entidades e Locais (R. D. 2568/1985 de 26 de novembro). O importe concedido a cada neno/a será ingresado á empresa prestadora do servizo na conta bancaria facilitada. As cantidades obxecto da subvención abonadas polos adxudicatarios das axudas durante o período que precede á notificación da correspondente resolución administrativas serán reembolsadas a aqueles, previa xustificación do gasto nos termos sinalados no parágrafo primeiro. A tal efecto, os interesados indicaran na súa solicitude de reembolso un número de conta bancaria. Serán compatibles estas axudas con outras subvencións, axudas, ingresos ou recursos para a mesma finalidade, procedentes doutras Administracións ou entes públicos privados, sempre que o importe global das subvencións outorgadas non sexa superior o 100% do gasto. Os/as beneficiarios/as deberán comunicar o Concello todas aquelas axudas solicitadas, as concedidas e o importe das mesmas. Referente ás infraccións e sancións, en materia de subvencións serán de aplicación os artigos 50 e seguintes da Lei 9/2007, do 13 de xuño de Subvencións de Galicia No caso de que con posterioridade ó pago dunha subvención se descubra que as persoas solicitantes non reúnen as condicións necesarias pasa acceder a elas, ou non xustificaran as cantidades xa percibidas en concepto de anticipo, estarán obrigadas a devolver as mesmas xunto cos xuros de demora, nos termos indicados no artigo 33 da citada Lei 9/2007, do 13 de xuño, de Subvencións de Galicia, sen prexuízo das responsabilidades civís e penais que dean lugar. DISPOSICIÓNS FINAIS En todo aquilo non regulado expresamente nestas bases, rexerase polas disposicións xerais recollidas na Ordenanza Xeral de subvencións e resto da normativa reguladora das subvencións. A alcaldesa-presidenta Nidia Arévalo Gómez